नई दिल्‍ली। मौजूदा वित्‍त वर्ष की दिसंबर तिमाही में जीडीपी की 7.2 फीसदी ग्रोथ रेट अपने आप में दिखाती है कि हमारे देश की इकोनॉमी एक बार फिर से मजबूती की राह पर है। लेकिन अगर हम जून तिमाही मे 5.3 फीसदी जीडीपी ग्रोथ रेट को याद करें तो जीडीपी का यह आंकड़ा बेहद अहम हो जाता है। जून तिमाही के बाद जीडीपी डाटा की चौक चौराहे से लेकर टीवी स्‍टूडियो में इकोनॉमी की खराब सेहत पर चिंता जताई जा रही थी। ऐसे में 7.2 फीसदी जीडीपी ग्रोथ रेट क्‍या अपने आप में इकोनॉमी की सेहत को लेकर उठ रहे तमाम सवालों का जवाब दे देती हैं या यह डाटा भी इकोनॉमी को लेकर कई सारे सवाल खड़े करता है।